NÁRODNÁ RADA SLOVENSKEJ REPUBLIKY

VIII. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

K číslu: 1073/2023

**1707a**

# **S p o l o č n á s p r á v a**

**o  výsledku prerokovania návrhu skupiny poslancov Národnej rady Slovenskej republiky na prijatie uznesenia Národnej rady Slovenskej republiky k reakcii orgánov verejnej moci na nežiadúci cenový vývoj (tlač 1707) vo výboroch Národnej rady Slovenskej republiky**

**-----------------------------------------------------------------------------------------------------------------**

Výbor Národnej rady Slovenskej republiky pre financie a rozpočet ako gestorský výbor, podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov túto spoločnú správu výborov Národnej rady Slovenskej republiky o prerokovaní vyššie uvedeného návrhu.

**I.**

Predseda Národnej rady Slovenskej republiky svojím rozhodnutím č. 1775 z 27. apríla 2023 pridelilnávrh skupiny poslancov Národnej rady Slovenskej republiky na prijatie uznesenia Národnej rady Slovenskej republiky k reakcii orgánov verejnej moci na nežiadúci cenový vývoj **(tlač 1707)** na prerokovanie Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre pôdohospodárstvo a životné prostredie **do začiatku rokovania schôdze Národnej rady Slovenskej republiky o tomto návrhu**.

Určil zároveň, aby Výbor Národnej rady Slovenskej republiky pre financie a rozpočet ako gestorský výbor pripravil na schôdzu Národnej rady Slovenskej republiky správu o výsledku prerokovania uvedeného návrhu vo výboroch a podal Národnej rade Slovenskej republiky návrh na uznesenie.

Uvedené výbory prerokovali predmetný návrh v stanovenom termíne.

**II.**

K predmetnému návrhu zaujali výbory Národnej rady Slovenskej republiky toto stanovisko:

Odporúčanie pre Národnú radu Slovenskej republiky návrh **schváliť :**

* **Výbor** Národnej rady Slovenskej republiky **pre financie a rozpočet** (uzn. č. 460 zo

dňa 2. mája 2023)

* **Výbor** Národnej rady Slovenskej republiky **pre pôdohospodárstvo a životné prostredie** (uzn. č. 296 zo dňa 2. mája 2023)

**III.**

Z uznesení výborov Národnej rady Slovenskej republiky uvedeného pod bodom II. tejto správy nevyplynuli iné návrhy.

**IV.**

Gestorský výbor na základe stanovísk výborov k návrhu skupiny poslancov Národnej rady Slovenskej republiky na prijatie uznesenia Národnej rady Slovenskej republiky k reakcii orgánov verejnej moci na nežiadúci cenový vývoj **(tlač 1707)** odporúča Národnej rade Slovenskej republiky predmetný návrh **schváliť.**

Spoločná správa výborov Národnej rady Slovenskej republiky o prerokovaní návrhu skupiny poslancov Národnej rady Slovenskej republiky na prijatie uznesenia Národnej rady Slovenskej republiky k reakcii orgánov verejnej moci na nežiadúci cenový vývoj **(tlač 1707a)** bola schválená uznesením gestorského výboru **č. 465 z  2. mája 2023.**

Týmto uznesením výbor zároveň poveril spoločného spravodajcu **Ladislava Kamenického**, aby na schôdzi Národnej rady Slovenskej republiky pri rokovaní o predmetnom návrhu predkladal návrhy v zmysle príslušných ustanovení zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

Bratislava 2. mája 2023

**Marián Viskupič, v.r.**

**predseda**

**Výboru NR SR pre financie a rozpočet**